Diari Oficial de la Generalitat Valenciana


Sumari del DOGV 9206, del 02-11-2021 (2021/10845)

RESOLUCIÓ de 15 d'octubre de 2021, de la Conselleria d'Educació, Cultura i Esport, per la qual es modifica l'autorització al centre docent estranger Imagine Montessori School, de València.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9206

Data del DOGV
:   02-11-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/10395


Data del document
:   15-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 15 d'octubre de 2021, de la Conselleria d'Educació, Cultura i Esport, per la qual es modifica l'autorització al centre docent estranger Imagine Montessori School, de València. [2021/10254]  
Antecedents de fet  
Primer. L'expedient ha sigut iniciat a instàncies de la representant legal de l'entitat titular del centre docent estranger Imagine Montessori School, amb número de codi 74835372, de València, pel qual sol·licita modificació de l'autorització per reducció d'ensenyaments i llocs escolars.  
Segon. Per Resolució de 17 de setembre de 2018, de la Conselleria d'Educació, Investigació, Cultura i Esport es va autoritzar el centre per a impartir els ensenyaments següents:  
- Fins a abril de 2021, per a impartir Pre-Nursery (de 20 a 36 mesos), amb capacitat per a acollir 32 alumnes.  
- Fins a febrer de 2019 per a impartir des de Nursery (3 a 4 anys) fins a Year 5 (9 a 10 anys), amb capacitat per a acollir 155 alumnes.  
Alumnat autoritzat: espanyol i estranger.  
Tercer. La titularitat del centre ha presentat un escrit de la representació diplomàtica britànica acreditada a Espanya, Fundació British Council, en el qual certifica el compliment dels requisits del país d'origen per a impartir ensenyaments des de Pre-Nursery (2 a 3 anys) a Year 1 (5 a 6 anys) amb validesa fins al mes de febrer de 2025 i una capacitat per a acollir 110 alumnes espanyols i estrangers.  
Quart. En la sol·licitud de modificació de l'autorització, el centre manifesta no haver realitzat obres.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de centres docents estrangers a Espanya, hauran de reunir els requisits que, per a la creació de centres docents i la validesa oficial plena dels seus ensenyaments, exigisca la legislació dels països conforme al sistema educatiu dels quals pretenguen impartir-les.  
El centre aporta un certificat actualitzat de la Fundació British Council, de data 8 d'abril de 2021, pel qual estableix que «el centre reuneix els requisits de l'article 5, número 1 del Reial decret 806/93 per a ser inscrit com a col·legi britànic per a impartir ensenyaments a alumnes de Pre-Nursery (de 2 a 3 anys) a Year 1 (de 5 a 6 anys), sent aquests grups d'edat els definits pel Currículum Nacional d'Anglaterra. La inspecció estima que, pel seu personal i instal·lacions, el centre té capacitat per a acollir 110 alumnes».  
3r. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, «el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa.»  
Com que el centre redueix els nivells educatius respecte dels autoritzats per l'Ordre de 17 de setembre de 2018, de la Conselleria d'Educació, Investigació, Cultura i Esport, no resulta preceptiu sol·licitar informe de la Inspecció d'Educació d'aquesta Conselleria a València, ja que no imparteix ensenyaments obligatoris del sistema educatiu espanyol.  
  
4t. De conformitat amb l'article 6 del Reial decret 806/1993 «els centres estrangers a Espanya hauran de reunir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola».  
No obstant això, com que el centre manifesta expressament que no ha fet obres en el centre, no resulta preceptiu sol·licitar informe a la Unitat Tècnica de la Direcció Territorial d'aquesta Conselleria a València.  
D'acord amb el que s'ha exposat, resolc:  
  
Primer  
Modificar l'autorització al centre següent, en els termes i condicions que a continuació s'especifiquen:  
Codi: 88060359  
Denominació genèrica del centre: centre docent privat estranger.  
  
Denominació específica del centre: Imagine Montessori School.  
Titular: Zubi Education, SL.  
Domicili: c/ Meliana, 5, baix.  
Localitat: València (46242)  
Província: València.  
Ensenyaments que s'autoritzen i capacitat:  
S'autoritza la impartició dels següents ensenyaments de l'English National Curriculum fins al mes de febrer de 2025:  
- Des de Pre-Nursery (2 a 3 anys) a Year 1 (5 a 6 anys) amb validesa fins al mes de febrer de 2025 i amb una capacitat per a acollir 110 alumnes espanyols i estrangers.  
  
Segon  
La present resolució tindrà validesa fins al mes de febrer de 2025, data en la qual el centre haurà de ser inspeccionat i rebre carta d'acreditació abans de l'expiració d'aquest termini. Transcorregut aquest termini sense aportar a aquesta Conselleria la certificació actualitzada expedida per la representació diplomàtica britànica acreditada a Espanya, Fundación British Council, podrà procedir-se, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, s'hi pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 15 d'octubre de 2021.- El secretari autonòmic d'Educació i Formació Professional: Miguel Soler Gracia.